**Z A P I S N I K**

Sa 37. sjednice Školskog odbora Osnovne škole braće Radića Pakrac održane **12.siječnja 2016.godine u 13:00 sati**.

KLASA: 003-06/16-01/1

URBROJ: 2162-10-01-15-02

.............................................................

**Prisutni članovi**: Manuela Papić , Željka Pejša Božić, Marko Martinelli, Morena Mandić Čolić, Danijela Kiš

**Nenazočni članovi**: Lejla Skalnik (izuzeta na vlastiti zahtjev, službena zabilješka), Ivana Roksandić (opravdano odsutna radi bolesti i prethodno preuzetih obveza)

**Ostali prisutni - izvjestitelji**: Ivančica Kiš, tajnica škole, zapisničarka, Sanja Delač ravnateljica

.............................................................

Na sjednici se nalazi pet od sedam članova Školskog odbora te je konstatiran kvorum potreban za donošenje pravovaljanih odluka.

 ..............................................................

Predsjednica Školskog odbora pozdravlja nazočne i čita dnevni red 37.sjednice Školskog odbora:

1. Usvajanje zapisnika s prošle sjednice Školskog odbora
2. Odluka o raspisivanju javnog natječaja za prodaju nekretnine u vlasništvu Osnovne škole braće radića Pakrac
3. Razno

Dnevni red je usvojen.

.........................................................

**SLUŽBENA ZABILJEŠKA;**

Članica Školskog odbora Lejla Skalnik, učiteljica zatražila je da ju se prilikom odlučivanja o načinu otuđenja školskog stana izuzme sa sjednice jer je neposredno zainteresirana za kupnju istog čime bi se prilikom odlučivanja nalazila u sukobu interesa. Stoga joj je usvojen zahtjev te je izuzeta sa današnje i svake iduće sjednice na kojoj će se raspravljati o načinu i cijeni otuđenja nekretnine.

**AD 1**

Prva točka dnevnog reda je usvajanje zapisnika s 36.sjednice školskog odbora. Zapisnik s prošle sjednice Školskog odbora dostavljen je članovima Školskog odbora zajedno sa pozivom na 37.sjednicu Školskog odbora. Primjedaba na zapisnik nema. Svi prisutni članovi školskog odbora ( pet glasova) prihvaćaju zapisnik s prošle sjednice školskog odbora.

**AD 2**

 Predsjednica školskog odbora dijeli članovima Školskog odbora radni materijal u obliku nacrta natječaja za prodaju nekretnine u vlasništvu Osnovne škole braće Radića Pakrac.

Tajnica obrazlaže da smo o modalitetima prodaje kao pripremu za školski odbor konzultirali više izvora koji su nam dali savjete kako ispravno provesti postupak prodaje školskog stana javnim natječajem.

Sukladno tome predlaže se sljedeći tekst natječaja.

Prelazi se redom po natječaju čitanjem i analizom.

::::::::::::::::::::::::::::::::::::::::::::::::::::::::::::::::::::::::::

Tekst natječaja;

**JAVNI NATJEČAJ
za prodaju nekretnine u vlasništvu Osnovne škole braće Radića Pakrac**

**prikupljanjem pisanih ponuda**

Predmet ovog natječaja je prodaja sljedeće nekretnine;

1. Stan površine 46,51m2 upisan u z.k. uložak broj 3460 k.o. Pakrac, suvlasnički dio 22/100 etažno vlasništvo E-3 s pridruženim spremištem oznake S-C u suterenu korisne površine 8,48 m2 kao sporednim dijelom , ukupne neto korisne površine 54,99m2 ukupne vrijednosti 310.118,48 kn.
2. Početna cijena stana iznosi 310.118,48 kn.

Zainteresirani ponuditelji su dužni uplatiti jamčevinu u iznosu 10% od početne cijene na žiro račun Osnovne škole braće Radića Pakrac broj: HR6523400091100058211 kod Privredne banke Zagreb , s naznakom „jamčevina za natječaj – prodaja nekretnine“.

1. Pravo sudjelovanja u natječaju imaju sve fizičke i pravne osobe koje prema propisima Republike Hrvatske mogu biti stjecatelji nekretnina.
2. Ponuditeljima koji ne budu odabrani kao najpovoljniji, jamčevina se vraća u roku od 15 dana od dana prodaje najpovoljnijem ponuditelju, u nominalnom iznosu bez obračunatih kamata, a ponuditelju koji bude izabran jamčevina će se uračunati u kupoprodajnu cijenu.
3. Onaj ponuditelj koji iz bilo kojeg razloga odustane od zaključenja kupoprodajnog ugovora nakon što je odabran kao najpovoljniji ponuditelj ili koji u predviđenom roku ne uplati kupovnu cijenu, gubi pravo na povrat jamčevine a stan se može prodati sljedećem najpovoljnijem ponuđaču.

Najpovoljnijom ponudom smatrat će se ponuda onog ponuditelja koji ispunjava uvjete iz ovog natječaja te koji ponudi najvišu cijenu. U slučaju dvije iste provest će se otvoreno nadmetanje između ponuđača.

1. Javna prodaja provest će se prikupljanjem pisanih ponuda s dokumentacijom koje se u zatvorenoj omotnici predaju na adresu:

**Osnovna škola braće Radića Pakrac , Bolnička 55, Pakrac,**

**˝ponuda za nekretninu – ne otvaraj˝ u roku 15 dana od dana objave u Pakračkom listu.**

1. Valjane su ponude koje pristignu do 01.02.2016. god.
2. Nepravovremene i nepotpune ponude neće se razmatrati.
3. **Ponuda mora sadržavati:**

- ime i prezime,

- adresu i OIB ponuditelja, odnosno tvrtku i sjedište ponuditelja,

- iznos ponuđene cijene,

- broj računa i naziv banke ponuditelja na koji se vraća jamčevina,

- preslika osobne iskaznice, odnosno rješenja o registraciji (pravne osobe),

- dokaz o uplati jamčevine.

1. Otvaranje ponuda bit će javno 02.veljače 2016.g. (dana) u 13:05 (sati) a otvaranju mogu pristupiti ponuđači ili opunomoćenici uz predočenje ovjerene punomoći. Na javnom otvaranju ponuda bit će izrađen zaključak Povjerenstva za provedbu natječaja o najpovoljnijem ponuđaču te će se isti uručuje svim prisutnim ponuđačima dok se ostalima šalje preporučeno poštom odmah po završetku javnog otvaranja.
2. Najpovoljniji ponuditelj dužan je u roku od 8 dana od dana poziva prodavatelja sklopiti kupoprodajni ugovor te je dužan u roku od 15 dana od dana sklapanja kupoprodajnog ugovora uplatiti preostali iznos kupovne cijene (razlika između ponuđenog iznosa i uplaćene jamčevine). Osim kupoprodajne cijene kupac je dužan platiti i porez na promet nekretnina i sve troškove vezane uz provedbu kupoprodajnog ugovora (ovjere, pristojbe, porez, zemljišnoknjižnu provedbu ugovora i sl.)
3. Prodavatelj pridržava pravo bez navođenja razloga ne prihvatiti niti jednu ponudu, odnosno poništiti natječaj u cijelosti ili djelomično. Prodaja se obavlja načinom ˝viđeno-kupljeno˝ što isključuje naknadne prigovore kupca na materijalne i pravne nedostatke. Povjerenstvo koje provodi natječaj može bez navođenja razloga predložiti da Ravnateljica ne prihvati niti jednu ponudu.
4. Kupac, novi vlasnik stana , uz dužnost održavanja svoga stana kao posebnog dijela dužan je sudjelovati u sufinanciranju sanacije podruma, krovišta, fasade i ostalih dijelova i uređaja zgrade razmjerno svom suvlasničkom dijelu (čl. 80. , 89. i dr. Zakona o vlasništvu i drugim stvarnim pravima) Također je dužan snositi dio troškova održavanja zajedničkih dijelova zgrade sukladno svom suvlasničkom omjeru.
5. Primopredaja stana se vrši nakon isplate ukupne kupoprodajne cijene a izvršava ju Povjerenstvo za provedbu natječaja.
6. Osobe zainteresirane za kupnju stana mogu razgledati stan do isteka roka za podnošenje ponuda.
7. Stan se može razgledati prema dogovoru uz prethodnu telefonsku najavu na telefon 034 411 277. Svi zainteresirani , osobito prije uplate jamčevine, dužni su dodatne obavijesti i raspoloživu dokumentaciju preuzeti u tajništvu Osnovne škole braće Radića Pakrac Bolnička 55, Pakrac 1, svaki radni dan od 8,00 do 13,00 sati, jer se nakon uplate jamčevine nikakve reklamacije, prigovori ili pritužbe neće uvažavati.
8. Javni natječaj za prodaju nekretnine iz točke I. ovog Javnog natječaja objavit će se u Pakračkom listu, Oglasnoj ploči Grada Pakraca i Oglasnoj ploči i web stranici Osnovne škole braće Radića Pakrac.

Ravnateljica škole

mr. Sanja Delač

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

::::::::::::::::::::::::::::::::::::::::::::::::::::::::::::::::::::::

Svi prisutni članovi školskog odbora ( pet glasova) prihvaćaju tekst natječaja i jednoglasno usvajaju isti.

::::::::::::::::::::::::::::::::::::::::::::::::::::::::::::::::::::::

 Potrebno je donijeti **Odluku o sastavu Povjerenstva za provedbu natječaja**.

:::::::::::::::::::::::::::::::::::::::::::::::::::::::::::::::::::::::::

Odluka o imenovanju članova Povjerenstva za provedbu natječaja

Školski odbor Osnovne škole braće Radića Pakrac imenuje članove Povjerenstva za provedbu natječaja:

1. Predsjednica: Sanja Delač, ravnateljica
2. Ivančica Kiš, tajnica
3. Marina Ančić,vjeroučiteljica
4. Danijela Balešić,voditeljica računovodstva
5. Krešimir Hihlik,učitelj.

Povjerenstvo će obaviti sljedeće radnje:

* održati javno otvaranje ponuda nakon proteka roka za primanje ponuda.
* donijeti Zaključak o najpovoljnijem ponuđaču
* pozvati najpovoljnijeg ponuđača na sklapanje kupoprodajnog ugovora
* sastaviti kupoprodajni ugovor
* u slučaju da se nitko ne javi na prvi javni poziv raspisati će natječaj za slijedeći krug sa cijenom nižom u skladu s odlukom o snižavanju cijene
* podnijeti izvještaj Školskom odboru o obavljenim radnjama
* obaviti primopredaju stana i u pisanom zapisniku obavijestiti članove školskog odbora o istome.

:::::::::::::::::::::::::::::::::::::::::::::::::::::::::::::::::::::::::

Svi prisutni članovi školskog odbora ( pet glasova) glasuju za sastav Povjerenstva i radnje koje moraju izvršiti u postupku prodaje stana javnim natječajem.

::::::::::::::::::::::::::::::::::::::::::::::::::::::::::::::::::::::::::::

Završeno u 13:55 sati

Predsjednica Školskog odbora:

Manuela Papić,dipl.ing.biologije